b'\n_START_ARTICLE_\nAirijos svaras\n_START_SECTION_\nPirmasis svaras\n_START_PARAGRAPH_\nPirmieji \xc4\xafra\xc5\xa1ai siekia 997 m., tada svaras dalinosi \xc4\xaf 20 \xc5\xa1iling\xc5\xb3, kuri\xc5\xb3 kiekvienas buvo vertas 12 sidabrini\xc5\xb3 pens\xc5\xb3._NEWLINE_Nuo 1210 m. iki 1460 m. svaras savo verte prilygo angli\xc5\xa1kajam, tik nuo XV a. vidurio, airiai savo monetoms prad\xc4\x97jo naudoti kitokios prabos sidabr\xc4\x85, d\xc4\x97l ko valiut\xc5\xb3 vert\xc4\x97 pasikeit\xc4\x97._NEWLINE_1689 m. - 1691 m. vyko Vilijamit\xc5\xb3 karas, karaliaus Jok\xc5\xabbo II-ojo \xc4\xafsakymu buvo \xc4\xafvestos naujos monetos, pramintos \xe2\x80\x9eginkl\xc5\xb3 pinigais\xe2\x80\x9c. \xc5\xa0ios monetos buvo kaldinamos i\xc5\xa1 vario, \xc5\xbealvario arba alavo. Jos keit\xc4\x97 sidabrinius pinigus._NEWLINE_1701 m. airi\xc5\xb3 ir angl\xc5\xb3 valiutos buvo susietos, u\xc5\xbe 13 airi\xc5\xa1k\xc5\xb3 svar\xc5\xb3 buvo galima gauti 12 angli\xc5\xa1k\xc5\xb3 svar\xc5\xb3._NEWLINE_1801 m. Airija tampa dalimi naujos valstyb\xc4\x97s: Jungtin\xc4\x97s Did\xc5\xbeiosios Britanijos ir Airijos karalyste. Iki 1826 m. cirkuliavo ir senosios airi\xc5\xa1kos svar\xc5\xb3 monetos.\n_START_SECTION_\nSaorst\xc3\xa1t svaras\n_START_PARAGRAPH_\n1922 m. Airija atsiskyr\xc4\x97 ir tapo nepriklausoma valstybe, ta\xc4\x8diau iki pat 1928 m. naudojo briti\xc5\xa1kus pinigus. Saorst\xc3\xa1t arba Laisvoji valstyb\xc4\x97 savo pinigus pavadino Laisvosios valstyb\xc4\x97s svaru, pinigo vert\xc4\x99 susiejo su briti\xc5\xa1ku aukso soverenu 1:1.\n_START_SECTION_\nAiri\xc5\xa1kas svaras\n_START_PARAGRAPH_\nNuo 1938 m., kai Airijos konstitucija buvo pakeista, kartu kei\xc4\x8diant ir valstyb\xc4\x97s pavadinim\xc4\x85, valiut\xc4\x85 nuspr\xc4\x99sta taip pat pervadinti \xc4\xaf \xe2\x80\x9eAiri\xc5\xa1kas svaras\xe2\x80\x9c.\n_START_SECTION_\nDe\xc5\xa1imtain\xc4\x97 pinig\xc5\xb3 sistema\n_START_PARAGRAPH_\nSeptintame XX a. de\xc5\xa1imtmetyje Airijoje ir Did\xc5\xbeiojoje Britanijoje buvo prad\xc4\x97ta svaro reforma, pritaikyti pinig\xc5\xb3 sistem\xc4\x85 prie de\xc5\xa1imtain\xc4\x97s. 1969 m. De\xc5\xa1imtain\xc4\x97s valiutos aktu Airijos svaras buvo prilygintas 100 pens\xc5\xb3, vietoj iki tol buvusi\xc5\xb3 240-ies. \xc5\xa0ios reformos metu pasikeit\xc4\x97 ir penso \xc5\xbeym\xc4\x97jimas, vietoje \xe2\x80\x9ed\xe2\x80\x9c jis tapo \xe2\x80\x9ep\xe2\x80\x9c._NEWLINE_Reforma beveik nepaliet\xc4\x97 banknot\xc5\xb3, buvo panaikintas tik 10-ies \xc5\xa1iling\xc5\xb3 banknotas, nes j\xc4\xaf pakeit\xc4\x97 50 pens\xc5\xb3 vert\xc4\x97s moneta. Naujoji 5 pens\xc5\xb3 moneta prilygo senajai 1 \xc5\xa1ilingo monetai._NEWLINE_1971 m. vasario 15 d. buvo pavadinta De\xc5\xa1imtain\xc4\x97s diena, nes su ja pasibaig\xc4\x97 svaro reforma.\n_START_SECTION_\nSvar\xc5\xb3 atsiskyrimas\n_START_PARAGRAPH_\n1978 m. Airija prisijung\xc4\x97 prie Europos pinig\xc5\xb3 sistemos, Did\xc5\xbeioji Britanija \xc5\xa1io \xc5\xbeingsnio ne\xc5\xbeeng\xc4\x97. Tais pa\xc4\x8diais metais Dublino priemiestyje Sandyforde buvo \xc4\xafkurtas Centrin\xc4\x97s valiutos \xc4\xafstaiga (dar \xc5\xbeinoma kaip Airijos spaustuv\xc4\x97). Ji u\xc5\xbesibr\xc4\x97\xc5\xbe\xc4\x97 tiksl\xc4\x85 pinigus spausdinti \xc5\xa1alyje, nes iki tol pinig\xc5\xb3 gaminimu u\xc5\xbesi\xc4\x97m\xc4\x97 Did\xc5\xbeiojoje Britanijoje \xc4\xafsik\xc5\xabrusi \xe2\x80\x9eThe Royal Mint\xe2\x80\x9c pinig\xc5\xb3 kalykla._NEWLINE_Tik 1986 m. airi\xc5\xb3 pinigai tapo skirtingo formato nei svarai sterlingai.\n_START_SECTION_\nSvaro keitimas \xc4\xaf eur\xc4\x85\n_START_PARAGRAPH_\n1998 m. gruod\xc5\xbeio 31 d. ekiu ir svaras buvo susieti \xe2\x82\xac1 = IR\xc2\xa30.787564. Kit\xc4\x85 dien\xc4\x85 toks pat kursas liko ir \xc4\xafk\xc5\xabrus tarp bankin\xc4\xaf atsiskaitymo eur\xc4\x85._NEWLINE_2002 m. sausio 1 dien\xc4\x85 buvo \xc4\xafvestas euras. Per pirmas dvi savaites i\xc5\xa1 rinkos buvo patraukti 56% banknot\xc5\xb3, monetos keit\xc4\x97si l\xc4\x97\xc4\x8diau, 45% riba buvo pasiekta tik vasario 9 d., paskutin\xc4\x99 dien\xc4\x85 kai galiojo atsiskaitymuose abi valiutos.'